Háromszor robbant egy bevásárlóközpontban parkoló Tesla | 24.hu
hong kongteslabalesettűz
újságíró. 2019. 05. 14. 19:09
Felgyulladt egy Hong Kong-i bevásárlóközpont parkolójábal álló Tesla vasárnap. A baleset okait egyelőre vizsgálják, a tűzesetben nem sérült meg senki, írja a Reuters.
A lap beszámolója szerint az elektromos autó 30 perc alatt porrá égett San Po Kong negyedében. A biztonsági kamerák felvételein három robbanást is lehetett látni.
A Reuters megkeresésére a cég nem kívánta kommentálni az esetet. Eddig a tűzről készült videót sem sikerült megszerezniük és a kocsi tulajdonosát sem tudták még utolérni.
A Hong Kong-i tűzoltóság mindössze annyit közölt, hogy vasárnap lángra kapott egy autó a városban, de a jármű típusáról nem közöltek semmit. A hatóságok nyomozást rendeltek el az ügyben.
Az eset három héttel azután történt, hogy egy Tesla felrobbant egy sanghaji parkolóban. Arról az esetről ki is szivárgott a biztonsági kamera felvétele.
2013 óra legkevesebb 14 alkalommal gyulladtak ki Teslák, legtöbbször ütközéses balesetek után.
Címkék: hong kongteslabalesettűz